## CYNGOR CYMUNED LLANGOLLEN WLEDIG

**Mae swydd wag ar gyfer 'ASIANT CYMUNEDOL' 16 awr yr wythnos**

 **Cyflog £8.45 yr awr yn ogystal â chostau teithio**

 **Cyfnod penodol am 12 mis (gyda photensial ar gyfer estyniad - yn amodol ar gyllid)**

 • Ydych chi wedi ymrwymo i gefnogi pobl hŷn bregus ac ynysig sy'n byw yn ardal Trefor a’r cylch

 • Oes gennych chi 16 awr yr wythnos i sbario?

• Ydych chi'n byw/ adnabod ardal Garth, Trefor a Froncysyllte’n dda?

• Oes gennych chi ddiddordeb mewn cyfle cyflogaeth lleol hyblyg y gallwch ffitio o amgylch eich ymrwymiadau eraill?

**Os ydych wedi ateb yn gadarnhaol i'r uchod ..........................................**

***Mae Cyngor Cymuned Llangollen Wledig yn chwilio am Asiant Cymunedol i weithio yn ardal Garth, Trefor a Froncysyllte. Bydd hyfforddiant a chefnogaeth lawn ar gael, ond mae’n rhaid i chi adnabod yr ardal yn dda. Mae’n rhaid i ymgeiswyr ddangos eu bod yn gallu ymgysylltu'n rhagweithiol gyda a chefnogi pobl dros 50 oed yn y gymuned, yn aml ar sail un i un. Mae'n rhaid i chi feddu ar sgiliau llafar a chyfathrebu ardderchog a gallu datrys problemau. Rhaid bod yn gallu defnyddio cyfrifiadur a gwybodaeth sylfaenol o Word/Excel, er y gellir darparu hyfforddiant os bydd angen.***

 ***Siaradwr Cymraeg yn ddymunol neu'n meddu ar ddealltwriaeth o bwysigrwydd yr iaith Gymraeg a’r diwylliant.***

 ***Bydd y swydd yn amodol ar wiriad GDG.***

Mae Asiantau Cymunedol yn gweithio i gysylltu pobl yn eu hardal i’r gwasanaethau a'r cymorth maent ei angen a helpu pobl hŷn i ddod o hyd i weithgareddau neu wasanaethau y byddent yn eu mwynhau neu fyddai’n ddefnyddiol iddynt.

 **Mae gwneud y gorau o weithgareddau a gwasanaethau lleol yn ffordd dda o gadw'n heini, actif ac annibynnol,** ond nid yw pawb yn gwybod beth sydd ar gael. Efallai y bydd angen ychydig bach o gymorth ar bobl â phroblemau iechyd neu anawsterau eraill i gael mynediad ac elwa o weithgareddau a gwasanaethau sydd ar gael i bawb.

Bydd Asiantau Cymunedol yn datblygu perthynas gyda sefydliadau fel yr Heddlu, SCCH, y Gwasanaeth Tân, y Gwasanaeth Ambiwlans, meddygon teulu, llyfrgelloedd lleol a grwpiau tai i sicrhau bod mwy o bobl ddiamddiffyn ac anghysbell yn cael mynediad at y cymorth a ddarperir.

• Rheoli llinell: Bydd deiliad y swydd yn atebol i'r Clerc , Cyngor Cymuned Trefor.

Er mwyn cael ffurflen gais/ mwy o wybodaeth am y swydd, cysylltwch â:

**Sue Jones, Clerc i Gyngor Cymuned Llangollen Wledig, 1 Ael y Bryn,**

**Ffordd Llangollen, Trefor, Wrecsam LL20 7TF**

e-bost: clerk@llangollen-ruralcc.co.uk Ffôn: 01978 810466

 **Dyddiad cau ar gyfer ceisiadau: Dydd Iau, Hydref 26ain 2017 am 5pm.**